hotchpotch/miracl-hf-unified huggingface dataset:
Jimbo la Uchaguzi la Webuye
Jimbo la Uchaguzi la Webuye ni mojawapo ya Majimbo ya Uchaguzi nchini Kenya. JImbo hili linapatikana katika Wilaya ya Bungoma mkoani Magharibi na ni moja kati ya majimbo matano ya Wilaya hiyo.
Jimbo hili lilianzishwa wakati wa Uchaguzi Mkuu wa 1988.
Jimbo la Uchaguzi la Yatta
Jimbo la Uchaguzi la Yatta ni mojawapo ya Majimbo 210 ya Uchaguzi nchini Kenya. Jimbo hili linapatikana katika Wilaya ya Machakos mkoani Mashariki mwa Kenya, miongoni mwa majimbo sita ya Uchaguzi katika wilaya hiyo.
Jimbo hili lilianzishwa wakati wa wakati wa Uchaguzi Mkuu wa Kwanza wa Kenya mnamo 1963.
Jimbo la Uchaguzi la Laisamis
Jimbo la Uchaguzi Laisamis ni mojawapo ya Majimbo 210 ya Kenya. JImbo hili linapatikana katika Wilaya ya Marsabit, miongoni mwa majimbo matatu ya wikaya hiyo. Eneo lote la jimbo hiilo limo katika baraza la Marsabit County.
Jimbo hili lilianzishwa wakati wa Uchaguzi Mkuu wa 1988.
Jimbo la Uchaguzi la Karachuonyo
Jimbo la Uchaguzi la Karachuonyo ni Moja lkati ya majimbo ya Uchaguzi nchini Kenya. JImbo hili linapatikana katika Wilaya ya Rachuonyo Mkoani Nyanza na ni moja ya Majimbo mawili ya Uchaguzi katika Wilaya hiyo.
Jimbo hili lilianzishwa wakati wa Uchaguzi Mkuu wa 1963.
Jimbo la Uchaguzi la Aldai
Jimbo la Uchaguzi la Aldai ni mojawapo ya majimbo ya Uchaguzi nchini Kenya. Jimbo hili linpatikana katika Wilaya ya Nandi miongoni mwa majimbo manne ya Wilaya hiyo.
Jimbo hili lilianzishwa wakati wa Uchaguzi Mkuu wa 1966.
Jimbo la Uchaguzi la Belgut
Jimbo la Uchaguzi la Belgut ni mojawapo ya Majimbo ya Uchaguzi nchini Kenya. JImbo hili linapatikana katika Wilaya ya Kericho miongoni mwa majimbo matatu ya Wilaya hiyo.
Jimbo hili lilianzishwa wakati wa Uchaguzi Mkuu wa 1963.
Jimbo la Uchaguzi la Bobasi
Jimbo la Uchaguzi la Bobasi ni mojawapo ya Majimbo ya Uchaguzi nchini Kenya. JImbo hili linalopatikana katika Wilaya ya Gucha ni moja kati ya Majimbo matatu ya wilaya hiyo iliyo katika Mkoa wa Nyanza wa Kenya.
Jimbo hili lilianzishwa wakati wa uchaguzi Mkuu wa 1988.
Jimbo la Uchaguzi la Bomachoge
Jimbo la Uchaguzi la Bomachoge ni moja kati ya Majimbo ya Uchaguzi ya Kenya. Jimbo hili linapatikana katika wilaya ya Gucha mkoani Nyanza, miongoni mwa majimbo matatu katika wilaya hii.
Jimbo hili lilianzishwa wakati wa uchaguzi mkuu wa 1988.
Jimbo la Uchaguzi la Budalangi
Jimbo la Uchaguzi la Budalangi ni mojawapo ya Majimbo ya Uchaguzi nchini Kenya. Jimbo hili linapatikana katika Wilaya ya Busia katika Mkoa wa Magharibi na ni moja ya majimbo manne katika wilaya hiyo. 
Jimbo hili lilianzishwa wakati wa Uchaguzi Mkuu wa 1997
Jimbo la Uchaguzi la Butula
Jimbo la Uchaguzi la Butula ni mojawapo ya majimbo ya Uchaguzi nchini Kenya. Jimbo hili hupatikana katika Wilaya ya Busia nchini Kenya, miongoni mwa majimbo manne katika wilaya hiyo. Lina wodi nne ambazo huwachagua madiwani kwa baraza la Busia County.
Jimbo hili lilianzishwa wakati wa Uchaguzi mkuu wa 1997.
Jimbo la Uchaguzi la Dujis
Jimbo la Uchaguzi la Dujis ni mojawapo ya majimbo 210 ya uchaguzi nchini Kenya. Ni moja kati ya majimbo matatu katika Wilaya ya Garissa. 
Jimbo hili lilianzishwa wakati wa Uchaguzi Mkuu wa Kenya wa 1988.
Jimbo la Uchaguzi la Fafi
Jimbo la Uchaguzi la Fafi ni mojawapo ya majimbo 210 ya uchaguzi nchini Kenya. Jimbo hili linapatikana katika Wilaya ya Garissa iliyoko Mkoani Kaskazini Mashariki, miongoni mwa majimbo matatu katika wilaya hiyo. Lina wodi sita, zote zikiwachagua madiwani kwa baraza la Garissa County. 
Jimbo hili lilianzishwa wakati wa Uchaguzi Mkuu wa 1988.
Jimbo la Uchaguzi la Funyula
Jimbo la Uchaguzi la Funyula ni mojawapo ya Majimbo ya Uchaguzi nchini Kenya. Jimbo hili linapatikana katika Wilaya ya Busia, miongoni mwa majimbo manne ya wilaya hiyo.
Jimbo hili lilianzishwa wakati wa uchaguzi Mkuu wa 1997. Aliyekuwa Makamu wa Rais Moody Awori alikuwa akiliwakilisha jimbo hili. Kabla ya kuanzishwa kwa jimbo hili aliwahi kuwakilisha majimbo ya Uchaguzi ya Busia Kusini na Samia..
Jimbo la Uchaguzi la Horr Kaskazini
Jimbo la Uchaguzi la Horr Kaskazini ni mojawapo ya Majimbo 210 ya Uchaguzi nchini Kenya. Jimbo linapatikana katika Wilaya ya Marsabit mkoani Mashariki, miongoni mwa majimbo matatu ya wilaya hiyo. Eneo lote la jjimbo hili linapatikana katika eneo la baraza la utawala wa mitaa la Marsabit County.
Jimbo hili lilianzishwa wakati wa Uchaguzi Mkuu wa 1988.
Jimbo la Uchaguzi la Ijara
Jimbo la Uchaguzi la Ijara ni mojawapo ya Majimbo 210 ya uchaguzi nchini Kenya. Jimbo hili linapatikana katika Wilaya ya Ijara mkoani Kaskazini Mashariki, na ndilo jimbo la pekee katika wilaya hiyo. Linashirikisha wodi saba, zote zikiwachagua madiwani kwa baraza la Ijara County.
Jimbo hili lilianzishwa wakati wa Uchaguzi Mkuu wa 1988.
Jimbo la Uchaguzi la Imenti ya Kati
Jimbo la Uchaguzi la Imenti ya Kati ni moja kati ya Majimbo 210 ya Uchaguzi nchini Kenya. JImbo hili linapatikana katika Wilaya ya Marsabit mkoani Mashariki miongoni mwa majimbo matatu katika wilaya hiyo. Lina wodi nane, zote zikiwachagua madiwani kwa baraza la utawala wa mitaa la Meru Central County.
Jimbo hili lilibuniwa wakati wa Uchaguzi Mkuu wa 1988.
Jimbo la Uchaguzi la Kacheliba
Jimbo la Uchaguzi la Kacheliba ni moja ya majimbo ya Uchaguzi nchini Kenya. Ni moja kati ya Majimbo matatu ya wilaya ya Pokot Magharibi. Jimbo hili lina wodi 11, zote zikiwachagua madiwani kwa baraza la Pokot County.
Jimbo hili lilianzishwa wakati wa uchaguzi Mkuu wa 1988.
Jimbo la Uchaguzi la Emuhaya
Jimbo la Uchaguzi la Emuhaya ni mojawapo ya Majimbo ya Uchaguzi nchini Kenya. Jimbo hili linapatikana katika Wilaya ya Vihiga mkoani Magharibi, miongoni mwa majimbo manne katika Wilaya hiyo.
Jimbo hili lilianzishwa wakati wa Uchaguzi Mkuu wa 1963. Baada ya Uchaguzi Mkuu wa 2007, jimbo hili lilikuwa likiwakilishwa na Kinara wa Bunge Kenneth Marende wa Orange Democratic Movement (ODM)]] ambay hatimaye alichaguliwa kuwa Spika wa Bunge Mnamo Januari 2008.
Mtini
Mtini ("Ficus carica") ni mti mkubwa, kama kichaka au mdogo wenye asili ya kusini magharibi mwa Asia na pande za mashariki mwa Mediteranea (kutoka Afghanistani mpaka Ugiriki). Huwa na kimo cha mita 6.9 mpaka 10, na shina laini la kijivu. Majani yana urefu wa sm 12-15 kwa urefu na sm 10 -18 kwa upana, yakiwa yamegawanyika katika vipande vitatu au vitano. Matunda yake, matini huwa na urefu wa sm 3-5 na ngozi ya kijani, wakati mwingine huwa na kuwa ya zambarau au kahawia. Majimaji ya tini huwasha ngozi ya binadamu.
Kilimo matumizi, mtini hulimwa kwa ajili ya matunda yake yanayoliwa kwanzia sehemu za asili za Mediteranea, Irani na kaskazini mwa Uhindi. Pia hupatikana maeneo haya hasa huko Marekani, Mexiko, Chili, Australia na Afrika Kusini. Matini hupatikana pia kwenye maeneo ya joto, kama Hansari, na huchumwa mara mbili au tatu kwa mwaka. Tunda hili limekuwa chakula kwa watu wengi kwa miaka zaidi ya elfu na liliaminika kuwa vina virutubisho. Tini inayoliwa ni miongoni mwa mimea ya mwanzo kabisa na binadamu kwaajili yakula kwa mabaki tisa ya tini yanayoonyesha yalikuwepo 9400-9200 KK. Pengine hata mawazo ya kilimo ndio yalikuwa ndo yanaanza wakati huo na husemwa kwamba mimea mingi kama vile ngano, shairi nk.
Tini pia kilikuwa chanzo kizuri cha chakula kwa Waroma, tini kulikuwa kama zilivyoau baada ya kukaushwa na hutumika kutengenezea jamu. Tini inayouzwa mara nyingi huwa katika mtindo wa kukaushwa, sabsbu tini ikiisha kuwa huwa vigum kusafirishwa na haiwezi kudumu kwa muda mrefu baada ya kuchumwa.
Kulingana na taarifa za FAO, uzsalishaji wa tini kwa mwaka 2005 ulikuwa tani 1,057,000. Utumizi ikifatiwa na misri tani 170,000 na nchi nyingine za mediterania.
Tini ni moja ya mimea yenye kiasi kikubwa cha kalisi na makapi. Tini iliyokaushwa kuwa na kiasi kikubwa cha makapi, shaba, manganisi, magnesi, kali, kalisi na vitamini K, kulingana na mahitaji ya binadamu. Huwa na kiwango kidogo cha virutubisho vingine. Katika tafiti moja, gram 40 tu za tini iliyokaushwa kuongeza uwezo kwa kiasi kikubwa cha plazma antioksidanti mwilini.
Papai
Papai ni tunda la mpapai ("Carica papaya"), mti wa familia Caricaceae. Unaasili ya Amerika ya Kusini na ya Kati na unakuzwa huko Meksiko, karne kadhaa kabala ya kuibuka kwa tamaduni mpya za huko Amerika.
Ni mti mrefu wenye shina la urefu wa mita 5 mpaka 10, wenye majani yaliojipanga yaliojizungusha na kujishikiza juu kwenye shina la miti, shina kwa upande wa chini huwa na makovu mengi kuonesha sehemu ambayo majani yalikuwa majani ya mpapai ni makubwa sm 50 – 70 kwa upana, maua yake ni madogo na hutokea sehemu yalipochomoza majani, hutengeneza tunda papai lenye urefu wa sm 15- 45, na upana wa sm10 – 30. Tunda huiva pale linapokuwa laini ( kama vile parachichi au zaidi) na ngozi yake inapokuwa na ngozi yake inapo karibia rangi ya chungwa ladha ya chungwa hukamilana na ile kati ya nanasi na peasi, ingawa huwa ya utulivu bila ya uchungu wowote.
Kutoka asili yake ya Meksiko, Puerto Rico, Amerika ya Kati na kusini mwa Asia.
Papai lililoiva huliwa bila ya maganda wala mbegu zake papai bichi huliwa baada ya kuchemshwa na kupimwa pamoja na saladi ya michemsho mingine.
Papai bichi na mti wake huwa na utovu. Yenye kemikali inayoitwa papaini ambayo hutumika kulainisha nyama kwa kuvunjavunja protini iliyondani yake. Uwezo wake huu wa kulainisha nyama ngumu umetumiwa tangu enzi za zamani na watu wa kale.
Wanawake huko Uhindi, Pakistani na Sri Lanka walitumia sana papai kama njia ya kuzuia mimba na hata kutoa mimba wanawake waliokuwa utumwaniai pia walionekana sana wakitumia sana papai ili kuzuia wasishike mimba na kuwazaa watoto wao utumwani imegundulika hatambegu za papai nazo huweza kusababisha kuondoa uwezo wa kuzaa kwa wanaume.
Shina na matawi ya mipapai pia yanatumika kutengenezea kamba. Mbegu zaidi za mipapai huweza kuliwa na zina radha kali sana. Husagwa na wakati mwingine na kutumiwa kama mbadala wa pilipili. Sehemu fulani za Asia, majani machanga ya mpapai huchemshwa kwa mvuke na kuliwa kama spinachi. Sehemu fulani duniani majani ya mpapai hunyweshwa na chai kama dawa ya kutibu malaria, japo hakuna ushahidi wa kutosha juu ya matibabu haya.
Tunda la papai, mbegu na utomvu wake, pia majani yake yana kiwango kikubwa cha carpaine’ kemikali inayoondoa minyoo kwenye mwili lakini matumizi ya kiasi kikubwa huweza kuwa hatari. Inafahamika kuwa mapapai mabichi yanaweza kusababisha kutoka kwa mimba kutokana na kiwango kikubwa cha kemikali ya Latex ambayo husababisha kuta za uterasi kusinyaa japo haijathibitishwa bado.
Kula sana mapapai kama ilivyo kwa karoti, huweza kusababisha ugonjwa wa karotinemia ambapo nyayo na viganja huwa vya rangi ya njano japo hakuna madhara yoyote.
Mplamu
Mplamu ni mti wa jenasi ya "Prunus", na nusujenasi ya "Prunus". Nusujenasi hii huutofautisha mplamu na nusujenasi nyingine ( pichi, cheri n.k. ) kwenye matawi kwa kuwa na chipukizi la mwisho na machipukizi mengine yametengana ( hayapo kama kundi ), maua yamekaa pamoja moja mapaka matano, na tunda likiwa na mfereji mmoja kuanzia juu mpaka chini, na jiwe dogo.
Matunda ya mplamu au maplamu yaliyokomaa huwa na utando mweupe ambao huyapa muonekano wa bafaru hivi lakini hutoka kwa urahisi. Hii huwa ni nta, kitaalamu epicuticular wax, na utando huo hujulikana kama “nta ya kuchanua”
Nusujenasi imegawanywa katika sehemu kuu tatu:
Plamu huwa na ladha ya utamu na/ au uchachu; huku ngozi mara nyingi ikiwa chachu. Huwa na n=maji mengi mna huweza kuliwa na kama lilivyo au kutumika kutengeza jemu na viungo vingine. Shrubati ya plamu inaweza kuchachushwa na kuwa mvinyo wa plamu; kisha huchujwa na makampuni kadhaa huko Uingereza mashariki yalijitokeza kama vile "Slivovitz", 'Rakia", "Tzuica" au "Palinka". Plamu zilizokaushwa pia huwa nzuri kuliwa. Plamu huwa na kemikali kadhaa, zenye matumizi kadhaaa kwenye mwili wa binadamu na sehemu nyingine.
Plamu zilizokaushwa na kuwekwa chumvi na kuliwa kama asusa na hufahamika kama salaito au salao. Baadhi ya viungo vilivyokaushwa vya plamu hupatikana huko kwenye maduka na maduka maalumu sehemu mbalimbali duniani kote. Kemikali ya licorice hutumika kuongeza ladha na hutumika kufanya plamu ziwe na ladha ya chumvi na kutumika na vyakula vingine.
Mafuta ya kiini ya plamu kavu hutengenezwa kutoka sehemu ya ndani ya shimo la plamu.
Plamu huwa katika rangi na ukubwa tofauti. Baadhi huwa na nyama ya ndani ngumu kiasi na mengine huwa na nyama laini na yenye rangi ya njano, nyeupe kijani au nyekundu, na ngozi yenye kubadilika vilevile kulingana na rangi ya nyama ya ndani.
Bartholomeus van der Helst
Bartholomeus van der Helst (1613 - 1670) alikuwa mchoraji kutoka Uholanzi. Yeye alizaliwa katika mji wa Haarlem na alikufa mjini Amsterdam. Kati ya picha zake mashuhuri sana ni "Gerard Andriesz Bicker".
Demografia
Demografia ni sayansi ya jamii inayozingatia takwimu za idadi ya binadamu.
Inaweza kuhusu mabadiliko yoyote ya makundi ya watu mbalimbali kadiri ya mahali na wakati, k. mf. kulingana na wengine kuzaliwa, kufa, kuhama, kuzeeka na kufa.
Kisonono
Kisonono au kisalisali ni maradhi ya zinaa ambayo husababishwa na bakteria zinazofahamika kisayansi kama "Neisseria gonorrhoeae". Bakteria hizo hushambulia utandotelezi unaozunguka sehemu za siri.
Ingawa kwa makisio maambukizi 360,000 ya kisonono huripotiwa kila mwaka nchini Marekani, wataalamu wamekisia kuwa watu karibia 650,000 huambukizwa kwa mwaka. Kimataifa yanakadiriwa kuwa kati ya milioni 33 na 106 kwa mwaka. Wagonjwa ni 0.8% ya wanawake wote na 0.6% ya wanaume wote.
Kama ilivyo klamidia, kisonono nayo huwa haionyeshi dalili. Kisonono ikiwepo huwa na dalili kama zile za klamidia ambazo huhusisha mauvimu wakati wa kukojoa na kutokwa kwa maji yanayonuka au usaha katika uke au uume.
Kisonono huonekana kwa urahisi kwa wanaume ambao hutoa usaha kutoka katika mfereji wa mkojo ("urethra"). Huanza kidogo, lakini huongezeka na huwa mwingi na kusababisha kusikia haja ya kukojoa mara kwa mara huku kukiwa na maumivu.
Kisonono ikisambaa na kufikia tezi kibofu, mfereji wa mkojo huziba kwa kiasi fulani. Kwa wanawake maambuki hutokea katika urethra, uke au mlango wa uzazi ("cervix"). Ingawa mwasho unaotokana na majimaji katika uke unaweza kuwa mkubwa, mara nyingi dalili hizi huwa ni chache au hamna kabisa katika hatua za awali.
Kisonono isiyotibiwa inaweza kusababisha PID ("Pelvic Infiammatory disease") kwa wanawake. Watoto wanaozaliwa na mama wenye kisonono huwa na hatari ya kuambukizwa wakati wa kuzaliwa; maambukizo haya yanaweza kusababisha magonjwa ya meno kwa wachanga.
Uchunguzi wa ugonjwa hufanywa kwa kuchungunza usaha kutoka katika uke au uume au mkojo kwa uwepo wa "Neisseria gonorrhoeae".
Kisonono iliongezeka kwa kiasi kikubwa Marekani mnamo miaka ya 1970 na mwanzoni mwa miaka ya 1980, hadi kukaribia kufikia kiwango cha magonjwa ya mlipuko ("epidemic proportions") kwa vijana wanaobalehe na watu wa umri wa kati.
Kisonono hutibiwa kwa antibiotiki kadhaa, ingawa maambukizi yamekuwa na ukinzani juu ya tiba ya baadhi ya madawa katika miongo ya nyuma. Moja kati ya mambo magumu katika kupambana na kisonono ni kutafuta mahusiano yote ya kimapenzi ya nyuma ya aliyeambukizwa ili kuweza kuzuia usambaaji zaidi wa ugonjwa.
Klamidia
Klamidia ni ugonjwa wa kuambukiza ambao husababishwa na bakteria zinazoitwa na sayansi kama "Chlamydia trachomatis".
Ugonjwa huo huwa hauonyeshi dalili za wazi kwa karibia asilimia 75 ya wanawake na asilimia 50 ya wanaume, hivyo maambukizi mengi hushindwa kufahamika mapema.
Kulingana na wakala wa afya wa Marekani "Centers for Disease Control and Prevention" ndiyo ya kwanza kati ya maradhi ya zinaa yanayoripotiwa zaidi nchini humo: wataalamu wamekisia kuwa karibia watu milioni tatu huambukizwa klamidia kila mwaka, lakini kulingana na CDC, ni maambukizi 660,000 tu ndiyo ambayo huripotiwa.
Watu ambao hawajafahamu kuwa wameambukizwa klamidia wanaweza wasitafute tiba na hivyo wakaendelea kufanya ngono, bila ya kujua kuwa wanaeneza ugonjwa.
Wakati dalili zinapoanza kujitokeza wanaume husikia maumivu wakati wa kukojoa au kutokwa usaha katika uume. Wanawake wanaweza kutokwa damu nje ya kipindi chao, maumivu wakati wa kukojoa, kutokwa usaha katika uke, au maumivu chini ya kitovu.
Kama utaachwa bila kutibiwa katika wanawake, klamidia inaweza kuleta madhara makubwa kwa afya ya binafsi na ya jamii. Klamidia huaribu tishu za uzazi za mwanamke na kusababisha uvimbe katika fupanyonga ("pelvic inflammatory disease", PID). PID inaweza kusababisha mauvimu makali sana katika fupanyonga, utasa/ugumba au utata katika ujauzito ambao unaweza kusababisha kifo.
Watoto waliozaliwa na mama aliyembukizwa klamidia huwa na hatari ya kupata upofu au maambukizi katika mapafu.
Uchunguzi wa maambukizi ya klamidia hufanyika kwa kuchunguza fupanyonga na kiwango kidogo cha majimaji kutoka katika uke au uume ambayo huchunguzwa kwa uwepo wa "Chlamydia trachomatis".
Uchunguzi mpya kama ule wa mkojo ili kufahamu uwepo wa bakteria wa klamidia umekuwa ukitumika pia ili kufanya uchunguzi rahisi zaidi wa watu ambao hawaonyeshi dalili za ugonjwa.
Klamidia inatibika kwa antibaotiki.
Tabriz
Tabriz (Kiajemi. تبریز Tabriz, Azeri. تبریز Təbriz) - mji kwa idadi ya watu milioni 1.4 karibu na Ziwa Urmia katika Iran, administrativa katikati ya Iranian mkoa wa Azerbaijan Mashariki. Katika mji wa wingi wa idadi ya watu ni Azeris, baada ya wao walifuata Waajemi, Kurds na mataifa mengine. Idadi ya watu wote husema Kiajemi Azeri na lugha. Mji mkubwa wa nne wa Iran.
Gandhinagar
Gandhinagar ni jina la mji mkuu wa jimbo la Gujarat katika Uhindi. Kwa mujibu wa sensa iliyofanyika mnamo mwaka wa 2008, mji una wakazi wapatao milioni 2.2 wanaoishi katika mji huu. Mji upo m 81 kutoka juu ya usawa wa bahari.
Mshale wa Mungu
"Arrow of God" ni riwaya ya 1964 ya Chinua Achebe. Ni riwaya ya tatu Achebe ikifuata "Things Fall Apart" na "No Longer at Ease". Vitabu hivi vitatu wakati mwingine huitwa "The African Trilogy(utatu wa Afrika)." Riwaya hii inahusu Ezeulu, kuhani mkuu wa vijiji kadhaa vya Nigeria, ambaye anatishana na nguvu za kikoloni na wamisionari wa kikristo katika miaka ya 1920.
Kitabu hiki kimeandikwa katika mazingira ya vijiji vya Waigbo wa Nigeria. Ezeulu ni kuhani mkuu wa mungu Ulu, anayeabudiwa na vijiji sita vya Umuaro. Kitabu hiki kinaanza na Ezeulu na Umuaro kuanza vita na kijiji jirani cha Okperi. Mgogoro huu unatatuliwa mara moja wakati TK Winterbottom, mwangalizi wa kikoloni wa Uingereza anapoingilia.
Baada ya vita, mmisionari Mkristo, Yohana Goodcountry, anafika Umuaro. Goodcountry anawasimulia wanavijiji hadithi za Wanigeria katika Niger Delta ambao wameacha (na kuzipinga) "mila zao mbaya," na kupendelea Ukristo. Kwa kuamsha ghadhabu za jamii yake ya kitamduni, Ezeulu anamtuma mwanawe kujifunza kwa Goodcountry.
Ezeulu anaitwa mbali na kijiji chake na Winterbottom, na anaalikwa kuwa sehemu ya utawala wa ukoloni, sera inayojulikana kama kiwakala. Ezeulu anakataa kuwa "chifu wa mzungu" na
anatupwa gerezani. Katika kijiji cha Ezeulu, watu hawawezi kuvuna vikuu kabla hajaidhinisha, lakini, kwa hasira ya kuwa gerezani, anakataa. Vikuu vinaanza kuoza mashambani na kupelekea njaa. Riwaya huitwa "Arrow of God" kwa sababu Ezeulu hujilinganisha na mshale katika upinde wa mungu. Anadai kuwa matatizo ambayo ameyaleta kijijini ni mapenzi ya Ulu. 
Wengi wa wanakijiji tayari wamepoteza imani yao katika Ezeulu. Mwana mwingine wa Ezeulu anaaga dunia katika sherehe za kitamaduni, na wanakijiji wanatafsiri hii kama ishara kwamba Ulu amemwacha kuhani wao. Badala ya kukabiliana na njaa tena, wanakijiji wanageuka na kuwa Ukristo.
Ulu, vijiji vya Umuaro na Okperi, na maafisa wa kikoloni wote ni tamthilia. Lakini Nigeria katika miaka ya 1920 ilikuwa ikitawaliwa na mamlaka ya kikoloni ya Uingereza, kiwakala ilijaribiwa kama mkakati wa serikali, na wengi wa Waigbo kuacha imani yao ya jadi kwa Ukristo. Riwaya hii inachukuliwa kama kazi ya fasihi ya Afrika (mtindo wa "realism").
Riwaya ya kwanza ya Achebe "Things Fall Apart" inazungumzia hadithi ya Okonkwo, kiongozi katika jamii yake hadi ukoloni unapoingia. "Arrow of God" vile vile inaelezea kuanguka kwa kiongozi wa kitamaduni katika mikono ya ukoloni. Migogoro mikuu ya riwaya hii inahusu mapambano kati ya mwendelezo na mabadiliko, kama vile Ezeulu kukataa kumtumikia Winterbottom, au kati ya wanakijiji wa jadi na mwana wa Ezeulu ambaye anasoma Ukristo.
Neno "Arrow of God" limetolewa kutoka mithali ya Igbo ambapo mtu, au wakati mwingine tukio, husemekana kuwakilisha mapenzi ya Mungu. . Arrow of God pia inajihusisha kimsingi na Traditional Acquiescence of Traditional African forms kwa ushawishi wa Ulaya.
"Arrow of God" ilishinda tuzo la kwanza kuwahi kuweko la Jock Campbell / New Statesman kwa uandishi wa Afrika.
Shirika la Huduma kwa Wanyama Pori ya Kenya
Shirika la Kenya la Wanyama Pori (KWS - Kenya Wildlife Service) lilianzishwa mwaka 1990. Inasimamia uasilia na viumbe hai wa nchi, ikilinda na kuhifadhi flora na fauna.
KWS inasimamia mbuga za wanyama za kitaifa na hifadhi nchini Kenya. Fedha zinazokusanywa kama ada ya kiingilio hutumika kusaidia uhifadhi wa mimea na wanyama ndani ya hifadhi au mbuga.
Kenya ina mbuga na hifadhi 35 teule za kitaifa:KWS inaendesha mipango maalum kusaidia viumbe na makazi ya Kenya ambayo yako kwenye hatari hasa. Wana mipango ya uhifadhi wa sehemu za chemchemi na misitu,na miradi maalum ya tembo na kifaru kusaidia kuwaokoa kutoka kwa wawindaji. Hirola, ambayo iko katika hatari ya kupotea, pia inafuatiliwa.
Ndani ya KWS kuna huduma kadhaa, kila moja ikiwajibika kwa eneo tofauti la kazi:
Hili tawi la KWS hufanya kazi nje ya hifadhi za taifa. Wao badala hufanya kazi katika maeneo kama vile kanda za wanyamapori, na kufundisha jamii wanaoishi huko kuhamasisha uhifadhi na kuchunga rasilimali zao.
Kazi ya huduma hii ni kuondoa uwindaji katika hifadhi za kitaifa, na kukomesha biashara haramu.
Huduma hii huhakikisha kuwa afya ya kuzaliana ya wakazi wa aina inazingatiwa kote nchini.
KWS ina kituo cha mafunzo mjini Naivasha. Watumishi wa KWS hufundishwa hapa, na pia mafunzo kwa wanafunzi wa nje wa ikolojia na utalii.
KWS inendesha vituo kadhaa vya elimu:Hizi ziko ndani ya Hifadhi za Taifa, na huendesha mipango ya kuhamasisha watu kuhudumia na kulinda mazingira yao. Imelengwa kwa wananchi, hasa makundi ya shule, lakini ni wazi kwa mtu yeyote.
Kizazi kipya cha viongozi wa Afrika
Neno "kizazi kipya" cha viongozi wa Afrika lilikuwa likitumika sana katika miaka ya 1990 katikati, kueleza matumaini katika kizazi kipya cha uongozi barani Afrika. Tangu wakati huo limepoteza upendo wake, pamoja na viongozi kadhaa.
Katika miaka ya 1980 na 1990, mataifa mengi yaliyo kwenye Afrika chini ya Sahara yalikuwa yakifanya uchaguzi wa vyama vingi. Vita Baridi, vita vya kushirikiana kati ya Marekani na Umoja wa Kisovyeti na vilevile Ubaguzi wa rangi katika Afrika ya Kusini ulikuwa umefika mwisho. Kizazi kipya cha viongozi wa Afrika walikuwa wamechaguliwa na waliahidi kubadili bara lao. Ndoto hii ilijulikana kama African Renaissance. (kuzaliwa tena kwa Afrika) Dhana hii mara nyingi hufafanuliwa tofauti na big man syndrome - uongozi katika miongo miwili ya kwanza baada ya uhuru ambao mtu mmoja alimiliki mamlaka yote na hivyo kuitwa "big men" wa siasa za Afrika .
Wakati rais wa zamani wa Marekani Bill Clinton alipofanya ziara yake ya Afrika mnamo Machi 1998, alisaidia kueneza wazo hili wakati aliposema kuwa aliweka tumaini katika kizazi kipya cha viongozi wa Afrika waliojitolea kuleta demokrasia na mageuzi ya kiuchumi. Ingawa Bill Clinton hakubainisha viongozi hao wa Afrika kwa majina, kwa ujumla inadhaniwa kwamba alikuwa akimaanisha, miongoni mwa wengine, Yoweri Museveni wa Uganda, Paul Kagame wa Rwanda, Meles Zenawi ya Ethiopia na Isaias Afewerki wa Eritrea. Tangu wakati huo, viongozi wengine wameongezwa kwenye orodha hii, nao ni pamoja na Jerry Rawlings wa Ghana, Joaquim Chissano wa Msumbiji na Thabo Mbeki wa Afrika ya Kusini.
Kwa upande mwingine, mabingwa wa uhuru wa Afrika katika miaka ya 1960, km. Kwame Nkrumah, Julius Nyerere, Patrice Lumumba, Jomo Kenyatta, Kenneth Kaunda, Robert Mugabe, na mara kwa mara Pan-Africanists W.E.B Du Bois na Marcus Garvey - wakati mwingine huitwa "kizazi cha zamani cha viongozi wa Afrika" (katika miaka ya 1960 pia walikuwa wakiitwa "kizazi kipya cha viongozi Watukufu" na "kizazi kipya cha Pan-Africanists", na kinyume cha mambo - "kizazi kipya cha viongozi wa Afrika").
Kuzuka kwa Vita vya Pili vya Kongo na Vita vya Eritrea na Ethiopia, ambapo wengi wa 'kizazi kipya cha viongozi wa Afrika' walipigana dhidi ya mwingine, matumaini yalipotea. Aidha, wengi wa kizazi kipya cha viongozi wa Afrika wameshindwa kuleta demokrasia, amani na maendeleo, na wameonyesha kupendelea kukwama kwenye mamlaka.
Dhana ya "kizazi kipya cha viongozi wa Afrika" imekuja pia kumanisha siyo tu marais waliotajwa, bali pia maono ya aina mpya wa wanasiasa wa Afrika, watumishi wa umma, viongozi wa biashara nk
Msamiati sawa, "kizazi kipya viongozi cha viongozi weusi", pia hutumiwa, angalau hasa katika muktadha wa Waafrika walio uhamiaji.
Benki Kuu ya Mauritius
Benki ya Mauritius ni benki kuu ya Jamhuri ya Mauritius. Ilianzishwa mnamo Septemba 1967 kama benki kuu ya Mauritius. Iliundwa kwa mfano wa Benki Kuu ya Uingereza, na hivyo iliundwa kwa msaada wa maafisa wa Benki Kuu ya Uingereza.
Miongoni mwa majukumu yake ni kutoa sarafu ya Mauritius, Rupia ya Mauritius.
Katika karne ya 19 benki tatu tofauti, kwa sasa zimeisha, zilifanya kazi chini ya jina la Benki Kuu ya Mauritius.
Benki Kuu ya kwanza ya Mauritius ilianza shughuli katika mwaka wa 1813 au hivyo, lakini iliishi tu mpaka 1825.
Benki ya pili ya Mauritius ilikuwa benki ya ng'ambo ya Uingereza ikiwa na bodi za wakurugenzi mbili, moja mjini London na nyingine Port Louis. Ilianza shughuli zake mwakani 1832 na ikapendeza maslahi ya wakulima.
Mwakani 1838 wafanyabiashara walianzisha Commercial Bank Mauritius ili kujipatia mbadala wa chanzo cha mikopo kwani tangu kuanzishwa kwake, Benki Kuu ya Mauritius ilikuwa benki ya pekee katika kisiwa hicho. Tatizo la kifedha la 1847 mjini London lilisababisha kuanguka kwa soko la sukari, na hasara kubwa kwa mabenki yote mawili ya Mauritius. Benki Kuu ya Mauritius iliacha biashara mwakani 1848, ingawa Mauritius Commercial Bank imeishi mpaka waleo.
Wawakezaji wa ndani walianzisha Benki ya Mauritius ya tatu mwakani 1894 ili kuchukua biashara ya ndani ya benki iliyoanguka ya New Oriental Corporation. Mwakani 1911, benki hii ilifungua tawi nchini Shelisheli. Hata hivyo, mwakani 1916 Benki ya Mercantile ya India (est 1893) iliinunua benki hii. HSBC kwa upande mwingine iliinunua Benki Mercantile mwakani 1959. Kwa sababu hii ya historia, HSBC hujiita benki kongwe zaidi ya kigeni nchini Mauritius. Benki ya kigeni iliyowasili baadaye, na imeishi hadi sasa, ilikuwa ni Benki ya Taifa ya Afrika ya Kusini, ambayo iliizaa Benki ya Barclays Mauritius.
Kuongezea mabenki haya matatu, benki kwa jina la Colonial Bank of Mauritius, Bourbon, and Dependencies, iliendesha shughuli zake kati ya 1812 na 1813.
Kabla ya uanzishwaji wa Benki, suala la sarafu lilikuwa linasimamiwa na Bodi ya Makamishna wa Fedha. Majukumu ya Bodi yalikuwa tu ya kutoa mamlaka. 
Uundaji wa Benki Kuu ya Mauritius ulikuwa mwanzo wa awamu mpya katika historia ya fedha ya Mauritius, kwa mfumo wa fedha kusonga mbele kutoka kwenye kiwango cha 'Sterling Exchange Standard', ambacho sarafu ilibadilishwa kwa Sterling katika kiwango sawa, na kuwa 'managed currency' ambacho jukumu huru la mamlaka ya fedha huwa muhimu.
Kipengele cha sheria cha Benki Kuu ya Mauritius cha 1966 (kama ilivyorekebishwa) kinaelezea makusudi ya benki hii ambayo ni 'kulinda thamani ya ndani na nje ya sarafu ya Mauritius na ubadilishanaji wa ndani' na 'kuelekeza sera zake katika kufikia mazingira ya fedha mazuri kwa kuimarisha shughuli ya kiuchumi na ustawi wa Mauritius.'
Benki hii imeundwa kama mamlaka iliyo na wajibu wa uundaji na utekelezaji wa sera za kifedha zilizosambamba na hali ya bei thabiti. Pia ina jukumu la kulinda utulivu na kuimarisha mfumo wa kifedha wa Mauritius.
Tarehe 12 Machi 2008, Benki Kuu ya Mauritius ilianzisha mauzo ya sarafu za makumbusho na sarafu za dahabu za Dodo kwenye intaneti kwa wanunuzi wa kimataifa.
Kansa ya ini
Saratani ya ini ni kansa ambayo huanza katika ini, kinyume na kansa ambayo huanza katika kiungo kingine na kuenea kwenye ini, inayojulikana kama metastasis ya ini. Ili kuelewa kikamilifu kansa ya ini ni muhimu kuwa na ufahamu wa jinsi ya ini linavyofanya kazi. Ini ni mojawapo wa viungo vya mwili vikubwa zaidi. Liko chini ya pafu la kulia na chini ya mbavu. Ini limegawanywa katika sehemu mbili: ya kulia na ya kushoto. Protini huchukuliwa na ini kutoka kwa mshipa wa portal, ambao hubeba damu iliyo na virutubishi tele kutoka kwenye matumbo hadi kwenye ini. Mshipa wa hepatic husambaza damu kwenye ini ambayo ni tajiri kwa oksijeni. Aina kadhaa za uvimbe zinaweza kuendelea katika ini kwa sababu ini limetengenezwa kwa aina mbalimbali za seli. Uvimbe ambao husababisha Kansa huitwa Malignant na uvimbe ambao hauna seli za kansa huitwa Benign. Kansa ya ini hivyo ina uwepo wa uvimbe wa malignant hepatic - uvimbe juu au katika ini (majina ya kimatibabu yanayohusu ini mara nyingi huanza na hepato, au hepatic kutoka neno la Kigiriki la ini, hēpar, shina hēpat-). Uvimbe wa ini unaweza kugunduliwa kwa kupigwa picha za kimatibabu, ambayo inaweza kutokea kwa bahati katika utambuzi wa ugonjwa tofauti na kansa yenyewe, au inaweza kuonyesha dalili, kama vile molekuli ya tumbo, maumivu ya tumbo, homa ya manjano, kichefuchefu au baadhi nyingine ya kutofanya kazi vizuri kwa ini.
Kuna aina kadhaa za uvimbe wa ini wa Benign:
The American Liver Foundation ilianzishwa miaka 33 iliyopita. Ina habari na msaada kwa wagonjwa na familia zinazokabiliana na ugonjwa huo. The American Liver Foundation inadai kwamba kansa ya ini ni miongoni mwa sababu kuu kumi za kifo. Kuelewa jinsi utendaji kazi wa ini na umuhimu wake kwa afya bora kunaweza kusaidia watu ambao ni wagonjwa wa ini. 
Cholangiocarcinoma (saratani ya vifereji vya nyongo): Cholangiocarcinomas husababisha kesi 1 au 2 za kansa ya ini. Saratani hizi huanza kwenye vifereji vidogo(viitwavyo vifereji vya nyongo) ambazo hubeba nyongo kwa matumbo.Utafiti uliofanywa mwaka 2009 ulipendekeza kuwa upungufu wa l-carnitine unasababisha hatari ya kansa ya ini, na kwamba kuongezwa kwake mwilini kunaweza kupunguza hatari hiyo. 
Ujapani kama mwanachama wa International Consortium Genome Cancer inaongoza juhudi za kuramani genome ya kansa ya ini kikamilifu.
Picha ya PET-CT inaweza kupendekezwa ikiwa madaktari wanafikiria upasuaji kama matibabu. Inatoa maelezo zaidi kuhusu sehemu ya mwili inayokaguliwa. 
Tiba sahihi ya kansa ya ini inaweza kuleta tofauti kati ya maisha na kifo. Si wagonjwa wote wa saratani ya ini wanaweza kutibiwa. Hizi ni baadhi tu ya matibabu yanayopatikana: Surgery, Chemotherapy, Immunotherapy, Photodynamic Therapy, Hyperthermia, Radiation Therapy and Radiosurgery.
Mkakao
Mkakao ("Theobroma cacao") ni mti ambao maua na kwa hivyo matunda yake yamea juu ya shina au matawi. Kokwa hutumika kwa kutengeneza chokoleti.
Chantal Biya
Chantal Biya (amezaliwa 1970) ni First Lady wa Kamerun. Alizaliwa Dimako, Mkoa wa Mashariki, na mtaalam wa kigeni wa Kifaransa Georges Vigouroux na mshindi wa tuzo la urembo la Miss Doumé, Rosette Ndongo Mengolo. Chantal Biya ujanani aliishi Yaoundé.
Aliolewa na Rais Paul Biya mnamo tarehe 23 Aprili 1994, baada ya mke wake wa kwanza, Jeanne-Irene Biya, kuaga dunia mwakani 1992. Chantal Biya ameanzisha mashirika hisani kadhaa. Miongoni mwao ni African Synergy, ambalo huendeleza mipango mbalimbali ya VVU / UKIMWI, na Chantal Biya Foundation (Kifaransa "Fondation Chantal Biya)." Aliandaa Kongamano la First Ladies la kwanza mjini Yaoundé wakati wa kongamano la Umoja wa Afrika la 1996 Jeunesse Active pour Chantal Biya ni sehemu ya Cameroon People Democratic Movement cha mumewe.
Miongoni mwa wanawake wa Kamerun, Biya ni maarufu kwa sababu ya mitindo ya nywele. Staili yake ya kawaida inaitwa" the banana," na hutumiwa kwa hafla rasmi. Biya ameeneza mitindo mingine; pamoja, inayojulikana kama" the Chantal Biya." Pia anajulikana kwa sababu ya nguo zake. Baadhi ya wasanifu anaopenda zaidi wanajumuisha walio bora zaidi Ulaya kama vile Chanel au Dior.
Grand Prix Chantal Biya ni mashindano wa baiskeli ya wataalam katika barabara ya UCI Afrika Tour.
Mamake Chantal, Rosette Marie Mboutchouang, alichaguliwa Meya wa Bangou kufuatia uchaguzi wa manispaa mnamo Julai 2007.
G.O.A.T.
G.O.A.T. (Greatest of All Time) ni jina la kutaja albamu ya nane ya rapa wa Kimarekani, LL Cool J. Albamu ilitolewa kupitia studio ya Def Jam Recordings. Albamu ilitolewa mnamo tar. 5 Septemba 2000, na kuweza kushika nafasi ya kwanza kwenye chati za Billboard 200 huko nchini Marekani.Album – Billboard (Amerika ya Kaskazini)
10 (albamu)
10 ni jina la kutaja albamu ya tisa ya rapa wa Kimarekani, LL Cool J. Albamu ilitolewa mnamo tar. 15 Oktoba, 2002 na studio za Def Jam Recordings. Albamu iliweza kushika chati nafasi ya pili katika chati za "Billboard" 200 huko nchini Marekani. LL Cool J na "10" amefikisha lengo la Def Jam katika historia, kwa kuwa msanii msanii wa kwanza kuwa na albamu kumi kwenye Def Jam (mbali na mpango mzima wa albamu kumi na tatu) akiwa chini ya studio moja.
Albamu – "Billboard" (Amerika ya Kaskazini)
Single – "Billboard" (Amerika ya Kaskazini)
Mpamba
Mpamba ("Gossypium" sp.) ni jina la spishi nne za vichaka au miti ambazo matunda yao yatoa nyuzinyuzi zito iitwayo pamba.
Winnipeg
Winnipeg ni mji mkuu na mji mkubwa katika mkoa la Manitoba. Asilimia 60 ya wakazi wa Manitoba wanaishi katika Winnipeg. Kunako mwaka wa 2006, idadi ya wakazi ilikuwa 633,451. Eneo lake ni 464.01 km². Mji upo m 238 kutoka juu ya usawa wa bahari.
Jina la Winnipeg ni ya Kikree maana yake ni "maji matibwitibwi". Jina inahusu Ziwa Winnipeg
Mji ulianzishwa mwaka 1738
Zama za Dhahabu za Katuni za Marekani
Zama za Dhahabu ya Katuni za Marekani (kwa Kiingereza: The Golden Age of U.S. Animation) ni kipindi cha historia ya katuni za huko Marekani ambacho kilianza na majilio ya katuni za sauti mnamo 1928, ikiwa na kilele cha upili baina nusu ya miaka ya 1930 na nusu ya kwanza ya miaka ya 1940, na kiliendelea hadi mwanzoni mwa miaka ya 1960 wakati tamthilia za katuni fupi zimeanza kupoteza umaarufu kutokana na utaratibu mpya wa katuni za televisheni.
Wahusika wengi sana wa katuni wa kukumbukwa waliungana katika kipindi hiki. Wahusika hao ni pamoja na Mickey Mouse, Donald Duck, Bugs Bunny, Daffy Duck, Porky Pig, Popeye, Betty Boop, Woody Woodpecker, Chilly Willy, Mighty Mouse, Heckle and Jeckle, Mr. Magoo, Tom and Jerry, na igizo maarufu la Superman. Vipengele vya urefu wa katuni pia vilianza katika kipindi hiki, zilizojulikana zaidi ni zile filamu za kwanza za Walt Disney: "Snow White and the Seven Dwarfs", "Pinocchio", "Fantasia", "Dumbo" na "Bambi".
"Katuni ya kwanza ilitengenezwa huko Britania na Arthur Melvin Cooper mnamo 1899, amewafunga pamoja na kuanza kuwatembeza taratibu katika kila fremu." Soko la filamu lilikuja kupinduliwa na uanzishaji wa wa filamu za sauti, na ndani ya miaka miwili uvumbuzi huo ukaenea katika sekta ya filamu za katuni. Ingawa katuni ya kwanza kutumia maujanja ya sauti ilikuwa ile ya Max Fleischer, "My Old Kentucky Home", mnamo 1926, "Steamboat Willie" ya Walt Disney (1928), mwonekano wa tatu wa Mickey Mouse, ulikuwa maarufu sana na ulipata mafanikio. Huhesabiwa kama iliyopata fedha nyingi kupindukia, "Steamboat Willie" ilipata mafanikio mazuri sana katika box-office, ilipendwa na wengi na kutoa cheche za umaarufu wa Disney.
Snow White and the Seven Dwarfs
Snow White and the Seven Dwarfs (Kiswahili: Mweupe Theluji na Vibete Saba) ni filamu ya katuni ya Kimarekani ya mwaka wa 1937 iliyotokana na ngano za kale ya akina Grimm, Mweupe Theluji. Ilikuwa filamu ya kwanza kuwa na kipengele kirefu katika historia ya filamu za katuni, vileivle kuwa kama filamu ya kwanza ya katuni kutayarishwa nchini Marekani, ya kwanza kutayarishwa kuwa na rangi kamili, yaani, mwanzo hadi mwisho, ya kwanza kutayarishwa na Walt Disney, na ni ya kwanza katika mfululizo wa filamu za katuni za Disney - Walt Disney Animated Classics.
"Snow White" ya Walt Disney ilianza kuonyeshwa kwa mara ya kwanza katika ukumbi wa Carthay Circle Theatre mnamo tar. 21 Desemba 1937, na filamu ilitolewa katika makumbi mengine na RKO Radio Pictures mnamo tar. 4 Februari 1938. Hadithi hii imechezwa na Dorothy Ann Blank, Richard Creedon, Merrill De Maris, Otto Englander, Earl Hurd, Dick Rickard, Ted Sears na Webb Smith kutoka katika ngano za kale za Kijerumani "Snow White" ya Brothers Grimm. David Hand alikuwa mwongoza na msimamizi wa kazi hii, wakati William Cottrell, Wilfred Jackson, Larry Morey, Perce Pearce, na Ben Sharpsteen waliongoza vipengele kimoja baada ya kingine cha filamu.
Brittany Murphy
Brittany Anne Murphy-Monjack (10 Novemba 1977 – 20 Desemba 2009) alikuwa mwigizaji na mwimbaji kutoka nchini Marekani. Alipata kuonekana katika filamu kama vile "Clueless", "Girl, Interrupted", "8 Mile", "Uptown Girls", "Sin City", "Happy Feet", na "Riding in Cars with Boys". Amepata kuigiza sauti katika filamu ya Luanne Platter ya katuni kwa ajili ya mfululizo wa TV wa "King of the Hill". Filamu yake ya mwisho, "Abandoned", ambayo ilitegemewa kutolewa mwanzoni mwa mwaka wa 2010.
Brittany Anne Murphy alizaliwa mjini Atlanta, Georgia, mnamo tar. 10 Novemba 1977. Wazazi wake, Sharon Kathleen Murphy na Angelo Bertolotti, walitalikiana akiwa na umri wa miaka miwili, na Murphy akalelewa na mama'ke huko mjini Edison, New Jersey, na baadaye mjini Los Angeles, ambapo walipohamia kwa hiyo Murphy aliweza kujiendeleza zaidi katika kazi zake za uigizaji. Murphy alisema kwamba mama'ke hakuwahi kujaribu kuzuia shughuli zake, na anamhesabu mama'ke kama ndiyo chachu ya mafanikio yake ya baadaye: "Pale nilipomwomba mama'ngu tuamie mjini California, aliuza kila kitu na kuhamia kule kwa ajili yangu. … Siku zote huniamini." Mama'ke Murphy ni mtu mwenye asili ya Ireland na Ulaya ya Mashariki na baba'ke ni Mwitalia-Mwamerika. Alilelewa katika familia ya wa Baptist na baadaye wakaja kubadili na kuwa kwenye dhehebu la taasisi fulani ya Kikristo ambayo si jumuia katika taasisi za Kikristo zingine.
Murphy alikuwa ndugu wa kati wakubwa wawili, Jeff na Tony Bertolotti, na dada'ke wa kati, Pia Bertolotti.
The DEFinition
The DEFinition ni jina la kutaja albamu ya kumi ya rapa wa Kimarekani LL Cool J. Albamu ilitolewa kupitia studio za Def Jam Recordings. Albamu ilitolewa mnamo tar. 31 Agosti 2004, na kushika nafasi ya 4 kwenye chati za Billboard 200 huko nchini Marekani. Iliingia kwa mara ya kwanza katika 5 bora, na kisha The DEFinition ikaenda kujipatia plantinamu la Dhahabu huko nchini Marekani.
Albamu – Billboard (Amerika ya Kaskazini)
Singles – Billboard (North America)
Todd Smith
Todd Smith ni albamu ya 11 (ya 12 kwa ujumla) ya rapa wa Kimarekani LL Cool J. Albamu ilitolewa mnamo tar. 11 Aprili 2006. Inamjulisha ushirikiano wake na baadhi ya wasanii kama vile Jennifer Lopez, Pharrell, Juelz Santana, Teairra Mari, Ginuwine, Mary J. Blige, 112, Mary Mary, Ryan Toby (kutoka City High) na Freeway.
Single ya kwanza ni "Control Myself", ambayo imetayarishwa na Jermaine Dupri, ambayo pia ni ushirikiano wake mwingine na mwimbaji Jennifer Lopez baada ya ile ya kwanza ya "All I Have" kwenye albamu ya Lopez ya 2002, "This Is Me... Then". LL Cool J na Jennifer Lopez walipiga video ya "Control Myself" mnamo tar. 2 Januari 2006 katika studio za Sony, New York. Video ilipigwa na Hype Williams. Awali, wimbo ilibidi ashirikishwe Fergie (kutoka katika kundi la The Black Eyed Peas), hata hivyo makubaliano ya kimalipo yameleta shida na kupelekea nafasi yake kuchukuliwa na Jennifer Lopez. "Todd Smith" imepata tahakiki za ajabu, japokuwa watathmini wengi walifurahishwa sana na kibao cha "Preserve The Sexy" na "Freeze". Freeze kilikuwa kibao cha pili kutoka katika albamu na kimemshirikisha msanii kama Lyfe Jennings. Albamu ilipeleka nakala 500,000 nchi za nje, lakini imeuza nakala 367,000 katika hizo.
Waliotayarisha albamu hii ni pamoja na Pharrell, Scott Storch, Bink, Shea Taylor, Keezo Kane na Trackmasters.
Albamu iliingia kwenye chati za Billboard #6, na kuuza kopi 116,000 na kushika nafasi ya #79 kwenye chati za albamu za UK na nafasi ya #40 nchini Kanada.
Albamu imetunukiwa Dhahabu na RIAA.
Exit 13
Exit 13 ni albamu ya kumi na mbili (ya 13 kwa ujumla) na albamu ya mwisho ya LL Cool J kujihusisha na studio ya rekodi ya Def Jam Recordings, uhusisho ambao ulidumu kwa takriban miaka kumi na miwili. Awali albamu ilipewa jina la "Todd Smith Pt. 2: Back to Cool". Albamu ilitolewa mnamo tar. 9 Septemba 2008.
Albamu ni ya kwanza kwa albamu za LL Cool J tangu "G.O.A.T." kuwa na nembp ya parental advisory kwa mashairi makali. Kwenye mahojiano ya redio yaliyofanywa na DJ Z kule mjini Chicago, LL alisema kwamba maneno yasiyo ya adabu si mabaya sana. Badala ya kutoimba maneno haya mabaya, toleo lililohaririwa linatumia mashairi mengine badala ya yale yasiyo ya adabu. LL na DJ Kayslay wameungana ili kuweza kutoa albamu yao ya kwanza ya mixtape ukiwa kama utangulizi wa jina la "Exit 13" liopewa jina la "The Return of the G.O.A.T.".
Wachangiaji wengie wa katika albamu hii ni pamoja na 50 Cent, Sheek Louch, Fat Joe, Ryan Leslie, Wyclef Jean, The-Dream, Lil Mo, Grandmaster Caz, Funkmaster Flex, Richie Sambora na Darlisa Blackshere.
Toleo lisilo rasmi la single ya mtaani, "Rockin' with the G.O.A.T.," ilianza kutolewa kwa mara ya kwanza mnamo tar. 20 Juni 2008.
Toleo rasmi la single ya kwanza, "Baby" akimshirikisha The-Dream ilitolewa mnamo tar. 1 Julai 2008 kupitia Maduka ya Muziki ya iTunes. Mnamo tar. 19 Agosti 2008, iTunes wametoa remixi ya ya rock akimshirikisha Richie Sambora, ikiwa na mahadhi ya rock na mistari ya kasi kidogo.
Toleo rasmi la single ya pili, "Feel My Heart Beat" akimshirikisha 50 Cent ilitolewa mnamo tar. 26 Agosti 2008. Lakini kwa bahati mbaya wimbo haukiingia katika chati za Billboard Hot 100. Toleo rasmi la wimbo huo ulivuja kwenye mtandao wa intaneti mnamo tar. 27 Novemba 2008.
All World 2
All World 2 ni albamu ya pili ya kompileshi ya vibao vikali kutoka kwa msanii wa hip hop wa Kimarekani, LL Cool J.
Dumbo
Dumbo ni filamu ya katuni iliyotolewa mwaka wa 1941. Filamu ilitayarishwa na Walt Disney, na kutolewa kwenye makumbi mnamo tar. 23 oktoba 1941 na RKO Radio Pictures. Hii ni ya 4 kutolewa kwa mujibu wa orodha ya filamu za katuni za Walt Disney. Filamu inatokana na kitabu cha Helen Aberson na Harold Pearl chenye jina sawa na hili la filamu hii. Mhusika ni Jumbo Jr, tembo ambao ni kikatili aitwaye Dumbo. Yeye ni kubwa wake wakamdharau sikio s, lakini kwa kweli yeye ni uwezo wa kuruka kwa kutumia masikio yake kama bawa s. Hela wengi wa filamu, rafiki yake wa kweli tu, mbali na mama yake, ni panya, Timothy.
"Dumbo" alifanywa recoup upotevu wa fedha "Fantasia". Kufikiriwa kuwa mmoja wa unono wa Disney filamu. Ilikuwa harakati za makusudi urahisi na uchumi kwa Disney studio, na sasa ni kwa ujumla kuonekana kama classic wa uhuishaji. Katika dakika ya 64, ni mmoja wa nivå lägsta filamu za katuni za Walt Disney.
Mrs Jumbo ser cha kusikitisha ni jinsi gani watoto mikononi kwa stork circus nyingine wanyama. Kama hata mtoto tembo hufanya pretty nzito paket, yake ni ya mwisho kufika, lakini mapema anakuwa laughing stock ya wengine kwa sababu ya masikio yake kubwa, kupata kikatili aitwaye "Dumbo" na wengine. Wakati Mrs Jumbo hatuwezi kuchukua maamuzi ya umma fun wa mwanawe, yeye ni locked up kama "wazimu tembo", na wote Dumbo finner mwenyewe peke yake. A mouse aitwaye Timotheo huja na kukutisha kwa maana ya mifugo. Anahamasisha Dumbo na inazungumzia mkurugenzi circus kufanya Dumbo juu (halisi) ya tembo stunt piramidi ambayo kuishia up halisi kuleta nyumba chini, na Dumbo anapewa kazi ya clown. Ili jipeni Dumbo up, Timotheo analeta yeye kwenda kuona mama yake. Kesho, wanajikuta katika mti na rundo la hajawika, ambaye kugundua kwamba Dumbo unaweza kuruka.
Saskatoon
Saskatoon (Kikree: " sâskwatôn") ni mji mkubwa wa kwanza katika mkoa la Saskatchewan na mji mkubwa wa kumi na saba katika Kanada. Mwaka 2005 ilikuwa na wakazi 202,340 mjini, pamoja na mitaa ya jirani rundiko la mji lina wakazi 233,923. Eneo lake ni 144 km². Mji upo m 481.5 kutoka juu ya usawa wa bahari.
Jina la Saskatoon ni ya Kikree maana yake ni " karibu tunda la mti wa Saskatoon".
Mji ulinazishwa mwaka 1883.
Mihai Cătălin Frăţilă
Mihai Cătălin Frăţilă (amezaliwa 10 Desemba 1970) ni askofu Mkatoliki nchini Romania.
Aliwekwa wakfu na Askofu Mkuu Lucian Muresan mwaka 2007.
Tangu mwaka huo, alikuwa askofu msaidizi wa Jimbo kuu la Fagaras - Alba Julia, hadi mwaka 2014 alipofanywa askofu wa kwanza wa jimbo la Mt. Bazili Mkuu huko Bukarest.
Guillermo Martín Abanto Guzmán
Guillermo Martín Abanto Guzmán (amezaliwa 1 Julai 1964) ni askofu msaidizi Mkatoliki nchini Peru. Aliwekwa wakfu na Kardinali Cipriani Thorne mwaka wa 2009. Tangu mwaka huo ni askofu msaidizi wa Dayosisi ya Lima na askofu wa Dayosisi ya Pinhel.
Josaphat Louis Lebulu
Josaphat Louis Lebulu (amezaliwa 13 Juni 1942) ni askofu Mkatoliki nchini Tanzania.
Aliwekwa wakfu na Kardinali Laurean Rugambwa mwaka 1979.
Baada ya kuwa askofu wa Jimbo Katoliki la Same, tangu mwaka 1999, alikuwa askofu mkuu wa Jimbo Kuu la Arusha hadi alipostaafu tarehe 27 Desemba 2017.
Aliwahi kuwa rais wa Baraza la Maaskofu Katoliki Tanzania (1988-1994).
Mikoa ya Namibia
Hii ni orodhya ya mikoa ya Namibia.
Fargo, North Dakota
Fargo ndiyo mji mkubwa jimboni la North Dakota. Kwa mujibu wa sensa iliyofanyika mnamo mwaka wa 2008, mji una wakazi wapatao 99,200 wanaoishi katika mji huu. Eneo lake ni 98.3 km².
Beatus Kinyaiya
Beatus Kinyaiya, O.F.M.Cap. (amezaliwa 9 Mei 1957) ni askofu Mkatoliki nchini Tanzania.
Aliwekwa wakfu na Kardinali Polycarp Pengo mwaka 2006. Tangu mwaka huo alikuwa askofu wa Jimbo la Mbulu hadi 2014 alipohamishiwa Jimbo Kuu la Dodoma kama askofu mkuu.
Isaac Amani Massawe
Isaac Amani Massawe (amezaliwa 10 Juni 1951) ni askofu Mkatoliki nchini Tanzania.
Aliwekwa wakfu na Kardinali Polycarp Pengo mwaka wa 2008.
Tangu mwaka huo, alikuwa askofu wa Jimbo la Moshi hadi alipofanywa askofu mkuu wa jimbo Kuu la Arusha tarehe 27 Desemba 2017.
Amedeus Msarikie
Amedeus Msarikie (Septemba, 1931 - 7 Februari 2013) alikuwa askofu Mkatoliki nchini Tanzania.
Aliwekwa wakfu na Kardinali Jozef Tomko mwaka wa 1986. Tangu mwaka huo alikuwa askofu wa Jimbo la Moshi hadi 2007, alipostaafu.
Jacob Venance Koda
Jacob Venance Koda (amezaliwa 9 Desemba 1957) ni askofu wa Kanisa Katoliki nchini Tanzania.
Aliwekwa wakfu na Kardinali Polycarp Pengo mwaka 1999.
Tangu mwaka huo alikuwa askofu wa Jimbo la Same hadi alipojiuzulu mwaka 2009.
Aloysius Balina
Aloysius Balina (21 Juni, 1945 - 6 Novemba, 2012) alikuwa Askofu Mkatoliki nchini Tanzania.
Aliwekwa wakfu na Papa Yohane Paulo II mwaka 1984.
Tangu 1997 hadi kifo chake alikuwa askofu wa Jimbo la Shinyanga.
Anthony Banzi
Anthony Banzi (amezaliwa Mangoja, Parokia ya Tawa, Morogoro 28 Oktoba 1946) ni askofu Mkatoliki nchini Tanzania.
Aliwekwa wakfu na Kardinali Polycarp Pengo mwaka 1994. Tangu mwaka huo, ni askofu wa Jimbo la Tanga.
Alipata elimu ya msingi katika shule ya msingi ya Lukenga. Mwaka 1960 alijiunga na Seminari ndogo ya Mt. Peter, Bagamoyo na baadaye Seminari ndogo ya Mt. Charles huko Itaga kuanzia mwaka 1965 hadi 1967.
Mwaka 1968-1969 alijiunga na Seminari Kuu ya Kibosho kwa masomo ya Falsafa na baadaye Seminari kuu ya Kipalapala kwa masomo ya Teolojia kuanzia mwaka 1970 hadi 1973.
Alipewa daraja takatifu ya upadre tarehe 29 Julai 1973.
Alifanya kazi kama paroko msaidizi katika parokia za Mlali, Msongozi, Mtombozi, Matombo na kama Paroko katika Parokia ya Maskati.
Mwaka 1976 alifanya kazi kama mhasibu mkuu wa Seminari kuu ya Ntungamo, Bukoba.
Miaka 1976 - 1981 alikwenda Austria (Ulaya) kwa masomo zaidi, ambapo alitunikiwa shahada ya udaktari (Ph.D).
Kuanzia mwaka 1981 hadi 1982 alikuwa Chaplain wa Hospitali ya Turiani na pia paroko wa parokia ya Mandera.
Miaka 1981 - 1985 alikuwa Mhasibu mkuu wa Jimbo Katoliki la Morogoro.
Miaka 1985 - 1987 alikuwa Chaplain wa Sekondari ya Bigwa, Morogoro.
Miaka 1988 - 1991 alikuwa Gombera wa Seminari kuu ya Ntungamo.
Mwaka 1992 Padre Anthony Banzi aliteuliwa kuwa Gombera wa Seminari kuu ya Kibosho, Moshi, ambapo alifanya kazi mapaka alipoteuliwa kuwa Askofu wa Jimbo katoliki la Tanga tarehe 24 Juni 1994 na kuwekwa wakfu tarehe 15 Septemba 1994.
Evaristo Marc Chengula
Evaristo Marc Chengula, M.C. (1 Januari 1941 - 21 Novemba 2018) alikuwa askofu Mkatoliki nchini Tanzania.
Aliwahi kuwa padri mmisionari katika Jamhuri ya Kidemokrasia ya Kongo.
Aliwekwa wakfu na Askofu Mkuu Norbert Wendelin Mtega mwaka 1997. Tangu mwaka huo hadi kifo chake, aliongoza Jimbo la Mbeya.
Damian Dalu
Damian Dalu (amezaliwa 26 Aprili 1955) ni askofu Mkatoliki nchini Tanzania.
Aliwekwa wakfu na Kardinali Polycarp Pengo mwaka 2000.
Tangu mwaka huo, alikuwa askofu wa Jimbo la Geita hadi mwaka 2014 alipohamishiwa Jimbo kuu la Songea kama askofu mkuu.